b'\n_START_ARTICLE_\nSaling-pusa\n_START_PARAGRAPH_\nAng salimpusa, saling-pusa, salingkit o salingket ay isang katawagan sa isang "bisitang" manlalaro sa anumang uri ng laro. Isa itong manlalarong bata na hindi pa totoong kasali sa laro sapagkat, dahil sa kaniyang murang pag-iisip at pisikal na gulang, hindi pa makasusunod sa mga patakaran at batas ng laro. Kunyari lamang na totoong kasali o tunay na manlalaro ang panauhing bata. Karaniwang isinasali nang ganito ang bata para mapagbigyan ito at maiwasan umiyak.\n_START_SECTION_\nEtimolohiya\n_START_PARAGRAPH_\nNagmula ang salingkit sa pinaghalong salitang sali ng Tagalog at pinaikling kitten ng Ingles (kuting, o maliit pang anak ng pusa). Nanggaling naman ang baryasyon salingket mula sa pinaghalong sali [Tagalog] at cat (nangangahulugang "pusa" na naging ket ang baybay) ng Ingles.'